ועדת הפנים והגנת הסביבה, כנסת 25, פרוטוקול מספר 27, 2023-03-20 00:00

יעקב אשר: בוקר טוב, אני פותח את ישיבת ועדת הפנים ואיכות הסביבה

יעקב אשר:  הנושא: הצעת חוק המקרקעין (תיקון מס' 37) (מנגנון שבת למשאבת מים), התשפ"ג-2023 (פ/379/25) (כ/950), של חבר הכנסת יעקב אשר וחבר הכנסת משה גפני – הכנה לקריאה שנייה ושלישית

יעקב אשר:  אני אחזור בקצרה על המהות של החוק

יעקב אשר:  אנחנו בעצם מדברים על חוק המקרקעין, אנחנו לא נמצאים בחקיקה על חוק התכנון והבנייה

יעקב אשר:  חוק המקרקעין בא ומדבר על זכויות, או על מה קורה בבניין

יעקב אשר:  מאחר שהחוק מדבר על בניינים קיימים, לכן הוא חונה כרגע על הנושא הזה

יעקב אשר:  אני חושב שכבר צריך להסדיר גם את הדבר הזה, וזה גם בהמשך לשיחות שלי עם רשות המים ואחרים – מבחינתי, לפחות מה שאני רואה, צריך להסדיר את זה גם בבניינים חדשים

יעקב אשר:  השאלה היא אם צריך חקיקה, או שתקנות של שר השיכון ושר הפנים הן מספיקות

יעקב אשר:  משהו כזה, לא? אבל לא משנה, אם יצטרכו חקיקה אז אנחנו נטפל בזה

יעקב אשר:      תומר, רצית להגיד משהו?     

תומר רוזנר: אני רק אומר שיש תקנות מכוח חוק התכנון והבנייה, שקובעות איזשהו סוג של "מפרט מינימלי", שבו בעצם נקבעו התנאים לכל היתר בנייה

תומר רוזנר:  בין היתר, לשם הדוגמה: בבניינים עד גובה מסוים חייבים להתקין דוד שמש לכל דירה

יעקב אשר: שאז בעצם, כשאנחנו מדברים על חוק תכנון ובנייה, מדובר בעצם בבניין שהוא בהליך של תכנון והוא עדיין לא נכנס להלכות השכנים ולבניין המשותף

יעקב אשר:  לכן, הצעת החוק שלנו דנה וחונה על הנושא של חוק המקרקעין

יעקב אשר:  קיימנו דיון כאן בוועדה, הועלו נושאים, יש נוסח מתוקן

יעקב אשר:      מבחינתי, המהות של הדבר היא האפשרות של בן אדם לגור ולבחור לגור, גם אם הוא קונה דירה יד שנייה בבניין גדול, שבו הוא יוכל להיות גם בשבתות, ובלי להפר את אמונתו ואת הדברים הבסיסיים שעליהם הוא גדל ונולד

יעקב אשר:  כמובן שמי שמשנה – ידו בכיס

יעקב אשר:  אבל זה בסדר, זה חלק מהעניין, בגלל שהוא נכנס לבניין כשהבניין כבר חי, קיים, מאוכלס ויש בו שכנים

יעקב אשר:  אני חושב שהפתרון שדיברנו עליו, לגבי הנושא של בניינים חדשים - כמובן שצריך לקבוע באילו תנאים, אילו סוגי בניינים וכו' - יפתור את הדברים האלו לעתיד, אבל לא להווה הזה

יעקב אשר:  זו הצעת החוק, פחות או יותר

יעקב אשר:      אני אבקש עכשיו מהייעוץ המשפטי לקרוא את הנוסח המתוקן, נשמע את ההערות ונתקדם

יעקב אשר:  אני מתכוון לעשות הצבעות היום

יעקב אשר:  וכמובן שנתייחס גם להסתייגויות

תומר רוזנר: אני רק אומר מספר מילים

תומר רוזנר:  חוק המקרקעין בעצם קובע את העקרון שכאשר לפנינו בית משותף, נדרשת הסכמה של כל הדיירים עבור כל שינוי ברכוש המשותף, ששייך לכל הדיירים

תומר רוזנר:  כך למשל: אם רוצים לבנות עוד קומה בבניין באופן רגיל, לא במסגרת תמ"א, צריך הסכמה של כל הדיירים, כי משתמשים בזכויות שמשותפות לכל בעלי הדירות

תומר רוזנר:  לכלל הזה, שהוא כלל היסוד של החוק, יש שורה ארוכה של חריגים

תומר רוזנר:  למשל: התקנת דוד שמש לא דורשת הסכמה, כל בעל דירה יכול להתקין לעצמו דוד שמש על הגג, למרות שהגג הוא רכוש משותף; אם רוצים להתקין מעלית בבניין שאין בו מעלית, אז נדרשת הסכמה של שני שלישים מבעלי הדירות; וכו'

תומר רוזנר:  יש רשימה ארוכה של חריגים לכלל האמור

תומר רוזנר:      בעצם, מה שהצעת החוק מבקשת לעשות זה להוסיף חריג נוסף לכלל הזה, ולקבוע שלגבי התקנת מנגנון שבת על משאבת מים לא תידרש הסכמה של יתר הדיירים, אלא, כל אחד מבעלי הדירות יוכל לעשות זאת – בתנאי שיתמלאו שורה של תנאים שמפורטים בהצעת החוק

תומר רוזנר:  עיקרם הוא שאותו בעל דירה שמתקין – נושא בהוצאות ההתקנה וההפעלה, אם יש הוצאות יתרות בגין ההפעלה של המתקן הזה

תומר רוזנר:  נדרש אישור של מהנדס שההתקנה הזאת לא גורמת לפגיעה או למטרד בבעלי הדירות האחרים או ברכוש המשותף, במערכות האחרות

תומר רוזנר:  נדרשת מסירת הודעה לבעלי הדירות האחרים ולנציגות הבית המשותף, מה שידוע בכינוי "ועד הבית"

ארז מלול: מי קובע אם זו פגיעה או לא?     

תומר רוזנר: אמרנו – אישור מהנדס, מהנדס אזרחי

יעקב אשר: לא, אישור מהנדס שההתקנה עצמה לא פוגעת

ארז מלול: מהנדס אזרחי, לא צריך בעירייה - - -     

תומר רוזנר: לא, לא, מהנדס פרטי

תומר רוזנר:  זהו, אני מציע שנקריא את ההצעה ונשמע הערות

רעות בינג: אז אני מתחילה בהקראה

תומר רוזנר: כאן אני מציע להוסיף "התחייבות בכתב", שיהיה ברור שמדובר בהתחייבות בכתב

רעות בינג: אני רק אציין שהורדנו כאן את המילה "התקנה", מכיוון שהסדרת התשלום ביחס להתקנה כבר נעשית בסעיף קטן א'

רעות בינג:  אז זה לא נדרש

רעות בינג:  אני קוראת את סעיף קטן ג' שנוסף בעקבות הערה שעלתה בדיון הקודם, הערה של רשות הכבאות

תומר רוזנר: שלא מופיעה, אבל אנחנו נקריא אותה לאט

רעות בינג: הכוונה כאן היא שכמובן, משאבות שמשמשות רק לכבאות הן מחוץ להסדר הזה, ואי אפשר להתקין עליהן את אותו מנגנון שבת

תומר רוזנר: אני רק אבהיר: לעומת זאת, משאבה שהיא משאבה משולבת, שמשמשת גם וגם – יהיה אפשר

יעקב אשר: כן, זה ברור

יעקב אשר:  בבקשה, הערות?     

חיים אמסלם: חיים תמם, סגן הנציב לרגולציה, כבאות והצלה

חיים אמסלם:  לנו אין הערות

יעקב אשר: בבקשה

דוד פישהוף: דוד פישהוף, מהרשות לפיתוח כלכלי-חברתי של המגזר החרדי

דוד פישהוף:  אני רוצה לומר בהערת מאקרו של 20 אלף רגל, שבימים כאלו מאוד חשוב לנו לדאוג שאנשים שונים יוכלו לגור באותו בניין, תחת קורת גג אחת

דוד פישהוף:  והצעת החוק הזו יכולה לקדם את זה

דוד פישהוף:  זה הכל

יעקב אשר: תודה רבה

יעקב אשר:  הרשות - - -     

תומר רוזנר: באיזה משרד? אני באמת שואל

יעקב אשר: למה אתה מביך אותו? מהרשות

יעקב אשר:  מאיזה משרד? אני חושב שמשרד ראש הממשלה, נכון?     

דוד פישהוף: אנחנו משרד רה"מ, כן

שי גליק: שי גליק, "בצלמו"

שי גליק:  גם שלחנו לכם נייר עמדה מפורט

שי גליק:  החוק מבורך ונותן לכל אחד את הזכות לגור, אבל יש עלויות מאוד-מאוד גבוהות

שי גליק:  אני רק אסבר את האוזן: להתקין משאבה כזו זה באזור 20-25 אלף שקל, לדייר פרטי

שי גליק:  הדבר הזה נכנס ליותר ויותר בניינים, וצריך להבין דבר אחד: ציבור שומרי השבת בישראל – אגב, יש הבדל בין הציבור הדתי לשומרי שבת – מונה קרוב ל-30 אחוז מהאוכלוסייה, כשהציבור הדתי והחרדי כבר מונה קרוב ל-20 אחוז

שי גליק:  גם יכול להיות מצב שאדם החליט פתאום לשמור שבת וכדומה

שי גליק:  העלות היא מאוד-מאוד גבוהה, כמו שאמרתי, להתקין דבר כזה זה בין 20 ל-25 אלף שקל

שי גליק:      מה שאנחנו הצענו זה בעצם להוסיף בחוק דבר שנקרא "תשתית"

שי גליק:  אם עושים מראש תשתית לכל הבניין וזה עולה סך הכל 2000 שקל – אנחנו מדברים גם על מגדלים של הרבה קומות, שזה 50 ו-70 דירות, זאת אומרת, לחלק 2000 שקל ל-50 דירות

שי גליק:  זה לא מוסיף שום עלות תשומת בנייה בשום מדד, אלא אם הקבלן משתגע; אבל גם אם הוא יחליט להשית את זה על הדיירים – הוא ישית לכל דייר עוד עשרה שקלים לעלות של הדירה, יהיה 4 מיליון ועשרה שקלים, זה יתווסף לתשלומי המשכנתא

שי גליק:  וככה, ברגע שדייר ירצה לקדם את משאבת המים, זה יעלה לו בין 1500 ל-2500 שקל

שי גליק:      צריך להבין שיש פה גם נקודה שלא כל כך דיברו עליה: מה יקרה אם דייר רוצה לשכור דירה? הוא לא יכול לשלם 25 אלף שקל, כן? עם כל הכבוד, אם אתה שוכר דירה, אתה לא תשים את ה-25 אלף שקל האלה

שי גליק:  זה מונע מהרבה אנשים לשכור שם דירות

שי גליק:  לכן, הפתרון שאנחנו מציעים, התשתית - כמו שאמרתי, זה עלות של סך הכל 2000 שקל לקבלן לבניין שלם

שי גליק:  כמובן שאחר כך הדייר מוסיף את ההתקנה על חשבונו

ארז מלול: מה זה "לדייר"? זה לפני הבנייה

שי גליק: לא, אחר כך, כשהדייר רוצה להפעיל את זה

ארז מלול: לא, אבל על מה אתה מדבר?     

שי גליק: כן, לפני שבונים - - -     

יעקב אשר: קודם כל, אתה צודק ב-100 אחוז

יעקב אשר:  אבל, בצדק לשעתו – כרגע זה לא - - -     

שי גליק: נכון, ציינתי שזה הדבר - - -     

יעקב אשר: אתה צודק, כי ברגע שזה יוכנס - גם בהצעה שלך - כתשתית, כהכנה, ואני חושב שזה יכול לבוא גם לא כתשתית, זה יכול לבוא גם באופן מסודר, וגם לקח לרשות המים זמן להכיר את המתקן הזה וכו'

יעקב אשר:  ככל שהקדנציה תימשך – והיא תימשך, בעזרת השם – להביא את התיקון הזה

יעקב אשר:  אנחנו נבחן עם הייעוץ המשפטי אם זה צריך חקיקה

יעקב אשר:  אני כבר הכנתי הצעת חוק שאני כבר מניח אותה, בהנחה שיצטרכו הצעת חוק

יעקב אשר:  אם לא – זה יהיה בתקנות

יעקב אשר:  אבל היום אנחנו לא יכולים לעשות את זה

יעקב אשר:      זה נכון שכיום העלות היא גבוהה, לבי לבי וכו', ובבניינים אתה בדרך כלל תמיד מוצא עוד שותפים שבאים ואומרים "אתה יודע מה? אני גם רוצה"

יעקב אשר:  בסדר, זה מה יש

יעקב אשר:  ועם המה יש הזה – זה הדבר הבסיסי של החירות של האדם - להגיד לך שכל חירויותיו יתקבלו בעניין? התשובה היא לא

שי גליק: לאט-לאט

שי גליק:  אני רק אשמח שזה יירשם בפרוטוקול, שזה יקרה, בעזרת השם

יעקב אשר: כל מה שאמרת ומה שעניתי לך יירשם בפרוטוקול

יעקב אשר:      כן, בבקשה

הראל דביר: הרב הראל דביר ממכון צומת

הראל דביר:  מתנצל שגם אני מדבר על מה שהוא לא נושא הפגישה עצמו, אלא אותו חוק מתוכנן, או תקנה מתוכננת

הראל דביר:  אני גם מזדהה עם הדברים, ורציתי להוסיף את הנושא של בנייה ציבורית

הראל דביר:  יש קבלנים פרטיים, שאצלם אנחנו נרצה לאפשר, להכין תשתיות; לעומת זאת, כשיש בנייה ציבורית, ובפרט באזורים שבהם היא מיועדת לאוכלוסייה מעורבת, שכוללת גם שומרי שבת – יש מקום גם לשקול לדרוש את זה מהקבלן כחלק מהתאמת הבניין לכל האוכלוסיות שעתידות להתגורר בו

יעקב אשר: זה ייבחן

יעקב אשר:  כשהזכרתי קודם את משרד השיכון – זכרתי שיש איזו תקנה שהוא צריך בנושא, אולי אפילו לא תקנה, אלא פשוט להכניס את זה לתוך החוזה גם במבנים ציבוריים; על פי הצורך – יש מבנים ציבוריים שבהם אין צורך, כי אין שימוש בשבת

יוראי להב-הרצנו: אפשר שאלה?     

יעקב אשר: כן, אבל נתתי לו זכות דיבור, אז מיד אחריו

בני פרץ: בני פרץ, פעיל חברתי

בני פרץ:  אני שואל: למה לא לחייב את הקבלן שבונה בניינים גבוהים, שמתחילת הבנייה המשאבה הזאת כבר תהיה שם, כלולה בתשתית של הדירה?     החלק השני: כאשר בניין כבר קיים ומגיע אדם דתי – ואני מכיר את זה אישית, כי גם החתן שלי גר בבניין של 40 קומות, וסליחה שאני - - -     

ארז מלול: איפה הוא גר, בדובאי?     

יעקב אשר: פרגנת לו דירה

בני פרץ: יש גם דתיים בבניינים כאלה, אבל הם לוקחים עד לקומה שש

בני פרץ:  עד לקומה שישית, אתה מבין למה אני מתכוון? רוב הדתיים – עד קומה שישית, שלוש מעליות, מכבדים אותם, יש לשבת

בני פרץ:  אבל אם יבוא אחד ויחליט שהוא רוצה לשים משאבה, והוא דתי, ונגיד שהוא יממן אותה מכיסו – מה יקרה מחר כשהוא ירצה למכור את הבית? נגיד שאיש חילוני יקנה את הדירה שלו – מה, יחייב אותו? ומי יתחזק את זה בהמשך, אחר כך?     

יעקב אשר: תודה רבה

יעקב אשר:  לכן אמרנו שבכוונתנו לעשות גם בבניינים חדשים, אבל זה לא החוק של עכשיו

יעקב אשר:  החוק של עכשיו מדבר על מה שהוא מדבר, ועליו בלבד

יעקב אשר:      בבקשה, חבר הכנסת יוראי

יוראי להב-הרצנו: כן, שאלה: בסעיף 1(ב) כתוב ששר המשפטים, בהתייעצות עם שר האנרגיה, רשאי לקבוע הוראות בתקנות

יוראי להב-הרצנו:  מה קורה במידה שהוא בוחר שלא לקבוע תקנות לעניין התשלום באחזקה של אותם מתקנים?     

תומר רוזנר: אנחנו סברנו שצריך להטיל חובה על השר, משרד המשפטים התנגד לכך בטענה שמבדיקה שהם ערכו במקרים אחרים - הם יכולים להציג את עמדתם

יעקב אשר: הנה, היא נמצאת כאן, היא תציג את עמדתם

יוראי להב-הרצנו: השאלה שלי, תומר, היא: במידה שלא נקבעות הוראות – אז מי - - -     

תומר רוזנר: אז בהסכמה בין בעלי הדירות

רעות בינג: הוא בכל מקרה צריך לשאת בהוצאות, השאלה היא רק - - -     

יעקב אשר: לא, הוא בצד של "בכל מקרה"

תומר רוזנר: אתה שואל מה קורה אם יש ויכוח?     

יוראי להב-הרצנו: כן

תומר רוזנר: אם יש ויכוח, הפתרון כרגע, ובהעדר תקנות, הוא פנייה למפקח על המקרקעין, שיש לו סמכות כמו של שופט בית משפט שלום

יעקב אשר: שזה בעצם ההיררכיה שקובעת גם היום בסכסוכי שכנים

תומר רוזנר: נכון

יוראי להב-הרצנו: כן, אבל כדי למנוע את המצב מראש?     

תומר רוזנר: כדי למנוע את זה צריך תקנות

יוראי להב-הרצנו: אוקיי, אז למה לא לקבוע?     

יעקב אשר: משרד המשפטים, בבקשה

נועה סרברו: נועה סרברו, משרד המשפטים

נועה סרברו:  אני רק אבהיר שזה לא שיש התנגדות שנקבע תקנות, רק שמתחילת הבירור שעשינו, עלה שמאחר ששר המשפטים עדיין לא מומחה לקביעת עלויות עודפות של הוצאות כאלה, אנחנו באמת צריכים את גורמי המקצוע, שיגידו לנו מה הם התרחישים

נועה סרברו:  ההבנה שלנו הייתה שיש המון תרחישים, יהיה קשה לקבוע מראש, כבר עכשיו, מה בדיוק צריכה להיות חלוקת העלויות ומה הן העלויות

נועה סרברו:  להבדיל, בתיקון דומה שנעשה בחוק המקרקעין לגבי מנגנון שבת למעלית – ההסדר נקבע באופן כזה שאין בו בכלל הסמכה לתקנות בעניין העלויות העודפות, גם שם יש את אותו חשש, של שחיקה של המנגנונים של המעלית בעקבות העצירה בכל קומה, והעלויות שעשויות להיות לחשמל וכו'

נועה סרברו:      הבירור שאנחנו עשינו מול רשות הסדר ורישום מקרקעין - שהם בעצם הגורם שאחראי, כמו שהיועץ המשפטי הזכיר עכשיו, להכריע בסכסוכים בין השכנים – העלה שהם כמעט ולא מכירים סכסוכי שכנים שמגיעים בנושא הזה, כלומר, שבסופו של דבר השוק מצליח להסתדר עם הדבר הזה

נועה סרברו:  לכן, בעלות-תועלת של זה שנקבע עכשיו חובה להתקין תקנות, וייתכן שאנחנו נייצר פה עוד איזשהו סרבול בירוקרטי שרק יביא לדחייה ביישום של ההסדר, כי כרגע אנחנו לא יודעים להגיד, אני לא יודעת להגיד, אז גורמי המקצוע בממשלה – חשבנו שאנחנו נשאיר את הרשות, וככל שיעלה הצורך, אנחנו נעשה מאמץ

יוראי להב-הרצנו: מעולה, תודה

יעקב אשר: בבקשה, שם ותפקיד

סטפן אבו חדרה: סטפן אבו חדרה, רשם המהנדסים והאדריכלים, משרד העבודה

סטפן אבו חדרה:  יש לי כמה הערות על ההצעה

סטפן אבו חדרה:  אנחנו בעד ההצעה, בעד להסדיר את הנושא, אבל אני מזכיר לכולם שמדובר במנגנון שמחובר למערכת המים בבניין - מערכת המים מזינה גם מים לשתייה וגם מים לכל מערך הבטיחות במבנה, כלומר, מתזים וכו'; והנושא של כיבוי אש הוא אחד הנושאים שהסיכונים שכרוכים בהם הם בסדר גודל אחר לגמרי

סטפן אבו חדרה:      הנושא של האינסטלציה של המים פחות מעניין, אבל הנושא של כיבוי הוא מאוד-מאוד חשוב; אף אחד לא יודע אילו תקלות יכולות לנבוע מהמכשיר הזה, ולכן, אני כן מבקש שמישהו יבדוק את המכשיר הזה, המנגנון הזה, שיהיה לו תו תקן

סטפן אבו חדרה:  אנחנו מאוד משוכנעים שהמהנדס שצריך לבדוק את המתקן הזה צריך להיות מהנדס בעל הכשרה ייעודית וגם ניסיון ייעודי - לא כל מהנדס ולא כל איש מקצוע שאין לו הכשרה, אלא רק ניסיון, או שאין לו ניסיון, אלא רק הכשרה בתחום של מערכות מים, יכול לעסוק בזה ולהבין את ההשלכות של זה

סטפן אבו חדרה:      ברשותך, אני אוסיף עוד נדבך

סטפן אבו חדרה:  אני כן חושב שרשות הכבאות צריכה להיות מעורבת, בתור מי שגם עושה בקרה על מערך הכיבוי בכל בניין חדש

סטפן אבו חדרה:  וגם הנושא של תחזוקה שוטפת – תחזוקה שוטפת, תקופתית, זה גם משהו שצריך לקבל התייחסות

סטפן אבו חדרה:      אני חושב שמהנדס שיכול לעסוק בתחום הזה זה רק מהנדס שרשום בענף הנדסה אזרחית ובמדור תברואה או במדור הידרוטכניקה

סטפן אבו חדרה:  יש כמה מדורים, אני רוצה למנות אותם, ברשותכם: בהנדסה אזרחית יש שלושה מדורים

סטפן אבו חדרה:  אני אסביר בשתי מילים איך בנוי פנקס המהנדסים והאדריכלים: הפנקס בנוי מענפים, כלומר, מקצועות על, ובתוך כל מקצוע יש תתי מקצועות

סטפן אבו חדרה:  התחומים הרלוונטיים בתוך הנדסה אזרחית הם מדור סביבה, מדור מערכות תברואה, והידרוטכניקה

סטפן אבו חדרה:  גם בוגרי הנדסה חקלאית יכולים להתמחות בהידרוטכניקה ומים, קרקע וסביבה, וגם לחלק ממהנדסי המכונות יש הכשרה בהידראוליקה, או מכונות הידראוליות ואמצעי אוטומציה – גם הם יכולים לעסוק בתחום

סטפן אבו חדרה:      רק לסבר את האוזן: אנחנו מדברים על בערך 4000 מהנדסים כאלה בארץ – זה מספר נכבד, שיכול לעמוד בביקוש

סטפן אבו חדרה:  אני חושב שצריך לעשות את הדברים בצורה יסודית, על ידי מי שהוכשר לכך ושיש לו ניסיון בכך

יעקב אשר: תודה רבה

יעקב אשר:  היועץ המשפטי

תומר רוזנר: לגבי עניין התקן – אם מכון התקנים, או גורם מוסמך כמו שר הכלכלה, שיכול להפוך תקן לרשמי, יסבור שיש מקום להכין תקן, אנחנו אך נשמח שהדבר הזה יוסדר בתקן

יעקב אשר: גם נשמח שהוא יבוא ביחד עם התקן של משאבות המים

תומר רוזנר: כן, למשאבות עצמן

תומר רוזנר:  זה לעניין הנושא הזה

תומר רוזנר:  לעניין רשות הכבאות – ההסדר המוצע כאן מניח את דעתה, ולכן אני לא חושב שצריך להוסיף את מעורבותה מעבר לכך

תומר רוזנר:      לעניין המהנדס – אני אדגיש: כפי שכולנו יודעים, המציאות היא שמי שמטפל לנו במערכות המים בבניינים היום זה אינסטלטור, שרברב

תומר רוזנר:  השרברב איננו בעל תואר בהנדסה, וגם במשאבות המים מטפל השרברב של הקבלן או של חברת המשאבות, שאינו מהנדס, כידוע

תומר רוזנר:  לכן, הדרישה שנדרשת כאן היא דרישה מחמירה, שבה אנחנו בעצם מטילים על אותו בעל דירה שרוצה להתקין את המתקן דרישה מחמירה יותר, של אישור מהנדס; כידוע, אנחנו מבקשים שמי שמאשר את המערכת הזאת יהיה בענף האזרחי, שבו אומנם רשומים אלפים רבים של מהנדסים, אבל חלק ממה שהוצג כאן – לרדת לרזולוציה של מדורים – ראשית, הוא לא מקובל בחקיקה, ושנית, אנחנו סבורים שהוא אינו נדרש

תומר רוזנר:  אבל כמובן שההחלטה היא של הוועדה, אם היא תסבור אחרת

רעות בינג: וגם נזכיר שהדבר הזה כבר מותקן היום בבניינים רבים בלי בדיקה, בלי אישור, בלי פיקוח של מהנדס

סטפן אבו חדרה: ברשותך, היו"ר, אני רוצה להבהיר כמה דברים

סטפן אבו חדרה:  הנדסה אזרחית זה תחום רחב: מי שלמד, למשל, הנדסת תחבורה, בתוך הנדסה אזרחית – זה מחולק למדורים, למסלולים, כמו שאמרתי - לא מבין כלום במערכות מים ותברואה, וכמובן, מערכות כיבוי אש

סטפן אבו חדרה:  לכן, אני כן חושב שצריך למקד, וזה שהמצב היום הוא כזה, לא אומר שזה תקין

סטפן אבו חדרה:  זה יכול להביא לשריפה שלא יהיה לה פתרון

יעקב אשר: דקה, אני אענה לך: אני מקבל את זה בחלקו, כי דיברנו על זה, וכנראה שדיברנו על זה גם בישיבה הראשונה

יעקב אשר:  אני חושב שאפשר להציע כדי להכווין את זה, לא בשביל לבוא ולקבוע

יעקב אשר:  כי שוב, בחקיקה לא קובעים את המדורים האלה, כי יש לזה השלכות גם לגבי דברים אחרים

יעקב אשר:  למדתי את זה לאט-לאט כשהייתי חבר כנסת, גם אתה תלמד את זה

יעקב אשר:  לכן, אני מציע שיהיה כתוב שיש לו ניסיון בהתקנת מערכות מים; זאת אומרת, שהוא מהנדס אזרחי - - -     

ארז מלול: לא הבנתי, אתה חושד במהנדסים שהם יחתמו סתם?     

יעקב אשר: רגע, רגע

יעקב אשר:  ארז, תקשיב

יעקב אשר:  הוא צודק בהיגיון

ארז מלול: אני גרתי בבניין, בקומה שמונה, והיה מנגנון והכל, והקבלן בנה את זה, ומדי פעם בא מהנדס לאשר, ותחזקנו את זה, והכל בסדר – יש הרבה מהנדסים - - -     

יעקב אשר: הכל בסדר, אני רק אומר דבר אחד, כדי שתבין את ההבדל: זה לא לקבוע בחקיקה אילו סוגי מהנדסים, כי מהנדס אזרחי זה תחום - - -     

תומר רוזנר: גם מהנדס בניין יכול לעשות את זה

יעקב אשר: גם מהנדס בניין

יעקב אשר:  אבל נחליט, לצורך העניין, שיש לו ניסיון בהתקנות של מערכות מים

יעקב אשר:  תודה רבה על ההערות

יעקב אשר:  בטרם נלך להסתייגויות, יוראי, אתה רוצה להגיד עוד משהו?     

יוראי להב-הרצנו: רק רציתי לומר שזה כמו עריכת דין: לא נכון שעורך דין שמתמחה בתחום פלילי ייצג אותך בדיני תאגידים; הוא יכול – אבל לא מומלץ שזה יקרה

יוראי להב-הרצנו:  ועדיין לא מגבילים את יכולתו של עורך דין לעסוק בכל - - -     

יעקב אשר: אבל לכן הכנסנו את ההכוונה הזאת, שנדרש ניסיון

יוראי להב-הרצנו: בעיניי זה אחלה

יעקב אשר: תודה רבה

סטפן אבו חדרה: אדוני, ברשותך

סטפן אבו חדרה:  אם כך, אז לבקש לפחות שלוש שנות ניסיון בתחום

יעקב אשר: זה מה שנקרא "האויב של הטוב הוא הטוב ביותר"

יעקב אשר:  תקשיב, בוא, אנחנו כאילו מפתחים עכשיו את הכור הגרעיני איפה שאין לנו

יעקב אשר:  אף אחד שמתעסק עם המערכות הקיימות היום, וקיימות מערכות, לא היה רופא מנתח, גם לא מנתח מערכות; הם באים מהתחום הזה

יעקב אשר:  הכוונו את העניין הזה, אני חושב שלהתחיל להיכנס שוב – זה חקיקה ראשית, ובחקיקה ראשית אתה לא נכנס לרזולוציות האלה

יעקב אשר:  משרד המשפטים יגידו לי אם אני טועה

יעקב אשר:  לכן, אני אומר עוד פעם: הכיוון שלך הוא נכון, ולכן אנחנו מכווינים את זה ומגדירים את זה בצורה הזאת, ואני, לפחות, חושב שזה מספק

יעקב אשר:  הוועדה תחליט אם זה מספק או לא

יעקב אשר:      חבר הכנסת ארז מלול, רצית משהו? כי אתה חייב לרוץ לוועדה אחרת

ארז מלול: כן

ארז מלול:  קודם כל, יישר כוח ליושב ראש הוועדה

ארז מלול:  זה חוק חברתי מאין כמוהו

ארז מלול:  מדברים עכשיו על רפורמה, זכויות האזרח וכל זה – רואים שגם אם יש כיפה דואגים לזכויות האזרח וחשוב להם, ושהמיעוט יחיה פה בכבוד

ארז מלול:  וגם בהדדיות – אין פה כפייה, אין פה - - -     

יוראי להב-הרצנו: ארז, אתם חלק מקבוצת הרוב, אתם לא מיעוט

ארז מלול: איזה רוב? אנחנו עדיין מיעוט, אין מה לעשות

ארז מלול:  גם בקואליציה אנחנו מיעוט

יעקב אשר: אנחנו מרגישים כמו מיעוט בתוך רוב קואליציוני

יוראי להב-הרצנו: עם תחושות אני לא מתווכח

יעקב אשר: אוקיי, בבקשה, נעבור לאיתי שגיא, בבקשה

איתי שגיא: על אף שהזכרת שאנחנו לא מקצועיים – בדקנו את המערכות האלה דיי מהר

יעקב אשר: מי אמר שלא מקצועיים?     

איתי שגיא: לא, אמרת שלקח לנו הרבה זמן להכיר את המערכות, אז אני מתקן

יעקב אשר: אני לא זוכר, אבל אם נעלבת אז מבקש את סליחתך

איתי שגיא: חס וחלילה, רק מדייק

איתי שגיא:      איתי שגיא, מנהל אגף מפעלי מים וביוב עירוניים ברשות המים

איתי שגיא:  כמובן שגם אנחנו חושבים שיש פה חקיקה שחשובה לכלל הציבור, אבל חשוב לנו להבהיר, בהקשר של הערות של חבר הכנסת ושל משרד המשפטים, שמדובר פה בעלויות תחזוקה לא קטנות מבחינת צריכת חשמל: סדר גודל של בין 3000 ל-6000 שקל בשנה

איתי שגיא:  חשוב שהציבור ידע, שמי שמתכוון להתקין מערכת כזאת ידע במה מדובר, חשוב לשקף את זה

יעקב אשר: לפחות לפי מה שנאמר פה על ידי מכון צומת, זה לא היה במספרים האלה

יעקב אשר:  אבל בסדר, כל מספר זוכה

איתי שגיא: אפשר לבדוק ולראות

איתי שגיא:  מה שחשוב להדגיש - - -     

הראל דביר: אפשר אולי למקד לאיזה סוג של מערכת הסכומים האלה מתייחסים?     

יעקב אשר: לא, עזוב

יעקב אשר:  בואו, חברים, כבר דובר על זה

יעקב אשר:  אנחנו לא נדע לקבוע בדיוק כמה

יעקב אשר:  אבל שוב, החלטה של אותו בן אדם, שהחליט לרכוש דירה ב-4-5 מיליון שקל במגדל יוקרתי, והוא רוצה לגור שם כי בא לו לגור שם, והוא גם רוצה לא לחלל שבת כשהוא גר שם – אם הוא מחליט שהוא מוציא גם על האחזקה - אנחנו באנו מראש, לא התחכמנו, באנו ודיברנו, אמרנו: הוא בא לבניין קיים

יעקב אשר:  למרות ששוב, אני אומר בכאב לב גדול: הוא צריך לשאת על עצמו את העלויות והכל

יעקב אשר:  כי הוא לא יכול לכפות על אחרים את מה שהם לא רוצים

יעקב אשר:  לכן, התיקון שנעשה בתכנון ובנייה בבניינים חדשים הוא שהבניין יבוא Built in ושלום על ישראל, ואז אין ויכוח ואין בעיות ואין עניינים, והכל מסודר, כמו שעובד במעליות שבת

איתי שגיא: לגבי ההערה שעלתה, שעשרות או אלפי מערכות כאלה מותקנות היום – זה נכון, אבל הן מותקנות באזורים עם אוכלוסיה הומוגנית, כך שגם אם יש תקלות או בעיות, הן בעצם לא משוקפות כבעיה לדיירים בבניין

איתי שגיא:  השוני בהצעה הזאת הוא שהיא מאפשרת לתושב אחד להתקין במקום שאין בו אוכלוסיה הומוגנית

יעקב אשר: לא, מה שהיא אמרה - אתה טעית

איתי שגיא: לא, לא, אני מדבר על מה שאמרה היועצת המשפטית של הוועדה

יעקב אשר: לא

יעקב אשר:  מה שאמרה היועצת המשפטית של הוועדה – היא אמרה את זה, אבל גם מלשכת משרד המשפטים אמרה את זה: הם עשו היקש מהמעליות, לא מזה

יעקב אשר:  נכון שהיום עדיין אין מספיק, אבל - - -     

איתי שגיא: לא, אבל היא דיברה על המערכות האלה

יעקב אשר: אני רוצה לחדש לך: יש מקומות הטרוגניים שהגיעו להסכמה עם הדיירים ועשו את זה, אפילו בלי החקיקה, ואנחנו רוצים שהדבר הזה יהיה מסודר

איתי שגיא: מצוין

איתי שגיא:      בגלל שיכולה להיות שונות בין מערכות המים הקיימות שמותקנות, גם המנגנון שיותקן בכל מקום יהיה מעט שונה

איתי שגיא:  כדי שנוכל לאפשר ודאות ולמנוע, חלילה, סכסוכי שכנים בעקבות החקיקה הזאת – אנחנו חושבים שחשוב לקדם פה את אותו תקן לאותו מנגנון, כדי שכל תושב שבוחר להתקין מערכת כזאת יוכל לעדכן בשמחה את ועד הבית שהמערכת שתותקן היא אחת

יעקב אשר: אנחנו קוראים למשרד הכלכלה לתקנן כל מה שהוא יכול לתקנן, כולל ההתקן הזה, כולל המשאבות עצמן

יעקב אשר:  הגיע הזמן שיהיה תקן להכל

יעקב אשר:  אנחנו מצטרפים לזה וזה ייכנס גם לפרוטוקול; לא לחקיקה, אלא לפרוטוקול

איתי שגיא: חשוב שיהיה מנגנון נפרד, וכמובן שזה משליך גם על מי מתקין

איתי שגיא:  בסופו של דבר, היום, באמירה הכללית שאפשר להתקין מנגנון – יכול לבוא פלוני ולהתקין מנגנון שלדעתו הוא המנגנון המתאים

איתי שגיא:  בגלל שאותו תושב הוא זה שנושא בעלויות, גם יכול להיות מצב שהוא יחסוך בעלויות, ואז גם יביא מתקין לא מקצועי

איתי שגיא:  לכן, חשוב שיהיה תקן לפני שאנחנו מאפשרים המשך של התקנה כזאת של מנגנונים

איתי שגיא:      בנוסף, כמובן שחשוב לוודא שהגורם שבודק את המערכת הזאת הוא גורם בעל ניסיון

איתי שגיא:  בעבר הצענו שזאת תהיה מעבדה מוסמכת

איתי שגיא:  זה שם מפוצץ, אבל בסופו של דבר, מדובר בבעל מקצוע שגם עוסק בנושא של רישוי הבנייה

איתי שגיא:  זה יתן שקט לשאר התושבים בבניין

איתי שגיא:  ואם לא זה – אז שלכל הפחות יהיה מהנדס אזרחי ממדור של תברואה, ולא כל המדורים הרלוונטיים; שוב, בגלל שיש פה שוני במנגנונים ושוני באופן ההתקנה

יעקב אשר: תודה רבה

יעקב אשר:  כן, בבקשה

בנימין זאב שטיין: בנימין שטיין, גר ברעננה - - -     

יעקב אשר: רואים עליך שאתה גר ברעננה

בנימין זאב שטיין: טוב מאוד, תודה רבה

בנימין זאב שטיין:      אני מדבר מהשטח: יצאנו לפינוי בינוי, שני בניינים יחד, וחזרנו בחזרה – בערך בזמן הזה קלטנו שאנחנו נמצאים בבעיה של משאבת מים

בנימין זאב שטיין:  בעצם בסך הכל אני ועוד שני דיירים דתיים, שומרי שבת, וביקשנו מהחברה להתקין לכל הפחות את הבסיס

בנימין זאב שטיין:  ואני חושב שפה מתחילה כל הנקודה, כי מה שקורה עכשיו זה שלא התקינו אפילו את הבסיס, שום דבר

בנימין זאב שטיין:  אנחנו נמצאים בשנת אחריות, חזרנו בחזרה לחברה המתקינה, היא אומרת "אין לנו בעיה, מה שעשינו – נעשה לכם לשמירת שבת"

בנימין זאב שטיין:  זאת אומרת, הנקודה הזאת שמנגנונים טובים או לא טובים – החברות שעושות היום את המנגנונים למשאבות מים לבניינים רבי-קומות - -     

יעקב אשר: גם הם מכירים את המנגנונים

בנימין זאב שטיין: - - הם מתקינים את זה

בנימין זאב שטיין:  זאת אומרת, אותה חברה תתקין לך את זה הפוך

בנימין זאב שטיין:  זאת נקודה אחת

בנימין זאב שטיין:      הנקודה השנייה היא העלות

בנימין זאב שטיין:  נכון להיום, הם באים ואומרים שאין שום בעיה, המערכת שיש לנו – ישימו לנו חדשה, שמתאימה מאוד לדרישות

בנימין זאב שטיין:  זה הכל, שום דבר אחר לא

בנימין זאב שטיין:  את העלות אני לא יודע, הם מדברים על בין 2000 ל-3000 לשנה, ומהבחינה הזאת השכנים אפילו לא מנסים להתנגד

בנימין זאב שטיין:  הנקודה היא שאנחנו נמצאים פה במצב שאנחנו, בעלי הקרקע

בנימין זאב שטיין:  יש פה שלושה שומרי שבת שהיו בעלי הקרקע, והם לא קיבלו את מה שצריכים, הם נאלצים לחיות היום בצורה שהם לא חיו בה קודם, אבל זה כבר נקודה אחרת

בנימין זאב שטיין:      אבל לעצם העניין: יש היום את כל האפשרות לעשות את זה בצורה הכי פשוטה

בנימין זאב שטיין:  החברות שמתקינות את משאבות המים – הן שיתקינו את המנגנון

יעקב אשר: זאת בדיוק מטרת החוק

יעקב אשר:  תודה רבה

תומר רוזנר:  אדוני, לגבי הסתייגויות: יש לנו הסתייגויות של סיעת ישראל ביתנו, שלא נמצא כאן נציג מטעמה

יוראי להב-הרצנו: אני מהם

תומר רוזנר: אתה מייצג?     

יעקב אשר: כן, לצורך המליאה אנחנו מחשיבים - - -     

תומר רוזנר: ואת המחנה הממלכתי אתה גם מייצג?     

יוראי להב-הרצנו: ייתכן

יהודה סיסו: אם אפשר לומר מילה, בבקשה

יעקב אשר: אבל למה לא ביקשת קודם? כבר עמדנו ללכת

יעקב אשר:  נו, מילה אחת

יהודה סיסו: יהודה סיסו, מנכ"ל תאגיד מים ויושב ראש פורום המנכ"לים

יהודה סיסו:  דיברנו על זה בפעם הקודמת, אני לא אחזור

יהודה סיסו:  אני דיי מסכים עם הנציג שיושב לידי מאיגוד המהנדסים, הבעיה המרכזית היא הבקרה, ודיבר על זה הבחור מרעננה

יהודה סיסו:  אני בהחלט מסכים שמי שצריך להתקין את זה אלה גורמים שמתקינים בבניין, כי אחרת אתה תאבד את הבקרה על זה

יהודה סיסו:  לכן יש לי איזושהי הצעה ששווה לשקול, כמובן, ברשותכם

יהודה סיסו:  בסוף, בכל רשות מקומית יש תאגיד מים ויש לו מהנדס מים שמכיר את מערכת המים, או אמור להכיר את מערכת המים שנבנתה – הוא יכול לבדוק אם אכן אין בעיה עם המערכת, כמו שאמרתם

יעקב אשר: אני מציע לכל תאגיד מים שרוצה לשרת את האוכלוסייה שלו על כל גווניה, שיוציא מכתב לתושבים ויגיד שמי שרוצה כזה יכול לבוא להתייעץ איתכם והכל – מעבר לחקיקה, החקיקה זה אחד, וזה החלק השני

יהודה סיסו: אגב, אם כבר דיברנו, אותה תושבת שהייתה בפעם הקודמת, שכאב לי הלב על האישה, והסתבר שיש שם התקן של צומת, וזה לא מספק אותה, וזו הסיבה היחידה שהיא ממשיכה לא לגור בבית

יהודה סיסו:  היא סירבה לקבל את ההתקנה

יעקב אשר: גם פה יש גוונים, יש כאלה ויש כאלה

יעקב אשר:  אוקיי, תודה רבה

יעקב אשר:  היועץ המשפטי, בבקשה

תומר רוזנר: חבר הכנסת להב הרצנו יציג את ההסתייגויות של שלוש הסיעות? אתה רוצה להציג אותן במרוכז?     

יעקב אשר: לנמק אותן ביחד

יעקב אשר:  כמה זמן אתה רוצה?     

יוראי להב-הרצנו: כן

יוראי להב-הרצנו:  אין לי כוונה למשוך זמן, אני אגיד גם מה - - -     

תומר רוזנר: אתה מציג את ההסתייגויות של ישראל ביתנו, יש עתיד והמחנה הממלכתי?     

יוראי להב-הרצנו: נכון

רעות בינג: והעבודה

תומר רוזנר: העבודה גם הגישו?     

רעות בינג: איתכם, עם יש עתיד

יעקב אשר: וגם רע"מ?     

תומר רוזנר: לא, רע"מ לא, רע"מ נמצא פה

יעקב אשר: רע"מ נמצא, נכון

יוראי להב-הרצנו: יוסף פה

יוסף עטאונה: לא, חד"ש-תע"ל

יעקב אשר: לא, הוא חד"ש-תע"ל

יעקב אשר:  ואני עוד מחזיק את הראש

יעקב אשר:  אז גם את רע"מ?     

יוראי להב-הרצנו: מי שתרצה, יעקב

תומר רוזנר: כל מי שאתה רוצה

תומר רוזנר:  לא, לא

יוראי להב-הרצנו:  100 אחוז

יוראי להב-הרצנו:  אני מייצג את כל סיעות האופוזיציה שהגישו, חוץ מחד"ש-תע"ל

יעקב אשר: חבר הכנסת הרצנו, בבקשה

יוראי להב-הרצנו: תודה רבה

יוראי להב-הרצנו:  אדוני, נפלט לך, אולי בטעות ואולי בכוונה, שאותו דובר קודם הוא מרעננה

יוראי להב-הרצנו:  כי יש חשיבות למקום מגוריו של אדם, שחוצה את המקום שבו הוא גר פיזית – זה משפיע על יכולת ההשתכרות שלו, על החינוך של ילדיו, אפילו על הזהות העצמית שלו: אני תל אביבי, זה חלק מהזהות שלי, למרות שאני עובר עכשיו לגליל, ואני גם רוצה להיות גלילי

יוראי להב-הרצנו:      לכן, בעיניי החוק הזה הוא חוק חשוב, כי הוא מונע הדרה של אוכלוסיות מבתים משותפים שבהם לא רוצים שיותקן מנגנון שבת למשאבת מים, ומשכך, לא תגור שם אוכלוסייה ספציפית

יוראי להב-הרצנו:  הוא חשוב כי הוא מונע אפליה פסולה, בעיניי, של אוכלוסיות, ממקום מגורים מסוים

יוראי להב-הרצנו:  ואני קיצוני, או רדיקלי יותר, מהצעת החוק הזאת: אני חושב שחשוב לקבוע איסור על אפליה בדיור, קטגורית, כמובן שעם החרגות, בלי יוצא מן הכלל, כך שלא משנה מי אתה, מה צבע עורך, מה דתך, מה האמונה שלך, מה נטיית הלב שלך – אף אחד לא יוכל לומר לך "אתה לא רצוי פה, אתה לא מתאים לאופי השכונה, אתה לא מקובל בשערי ביתנו"

יוראי להב-הרצנו:      לכן הופתעתי, אדוני, כשראיתי את הצעת החוק הטובה הזאת מובאת כאן ומתקדמת, בעוד שהצעת החוק שלי לאיסור אפליה בדיור נבלמה בוועדת שרים לחקיקה

יוראי להב-הרצנו:  אז כנראה שהרצון של הקואליציה הזאת לומר "אתם לא רצויים פה" תחום לאוכלוסייה ספציפית של אנשים, ולא כלפי כולי עלמא

יוראי להב-הרצנו:  מן הסתם, אני מציג את ההסתייגויות כדי לשמר את הזכות שלנו לדבר על הנושא במליאה – אני תומך בהצעת החוק הזו, אני חושב שהיא מתקנת עיוות שלא צריך להיות היום, ומאפשרת איסור אפליה פסולה של אנשים רק בשל אמונתם הדתית

יוראי להב-הרצנו:      יחד עם זאת, אני מצפה גם מחבר הכנסת מלול וגם מחבר הכנסת אשר, ממך, אדוני היו"ר, לתמוך בהצעה שהיא רחבה יותר, שמונעת פרקטיקה פסולה שבני העם שלנו סבלו ממנה בחו"ל מאות בשנים, שבהן מצאו כל מיני דרכים ושטיקים לומר להם "אתם לא רצויים פה"

יוראי להב-הרצנו:  חמור מכך – אני לא יודע אם אתה מכיר את זה – בישראל מותר, לפי החוק, להפלות אנשים; לומר לזוג חרדים שמבקש לשכור או לקנות דירה בתל אביב "לא מוכר לכם כי אתם חרדים", או "לא מוכר לך כי אתה אמסלם", או "לא מוכר לזוג הומואים כי אתם לא מתאימים לאופי השכונה", או לזוג אתיופים, או מה שזה לא יהיה

יוראי להב-הרצנו:  זאת פרקטיקה פסולה, שצריך לעקור, לשרש, בישראל, וזה צעד קטן, מדוד, אבל נכון, בכיוון הזה

יוראי להב-הרצנו:  תודה רבה

תומר רוזנר: בהסתייגויות של המחנה הממלכתי וישראל ביתנו יש הסתייגויות שאנחנו נמחק, שפשוט חוזרות על עצמן, והסתייגות אחת שבעצם התקבלה במהלך הדיון

תומר רוזנר:  אני הצעתי להוסיף את הדרישה לכתב ההתחייבות של בעל הדירה בפסקה 2

יעקב אשר: ובמה שהיא הקריאה, שלא היה בנוסח

תומר רוזנר: לא, אני אומר שזה נמחק מההסתייגויות, כי זה התקבל

יעקב אשר: אוקיי, זה נמחק גם מההסתייגויות

יעקב אשר:  אוקיי

תומר רוזנר: אפשר להצביע

יעקב אשר: על כל ההסתייגויות?     

תומר רוזנר: אם הוא מסכים

יעקב אשר: אתה מסכים שתהיה הצבעה על כל ההסתייגויות?     

יוראי להב-הרצנו: בטח

יעקב אשר: אם ככה, אני מעלה את כל ההסתייגויות להצבעה

יעקב אשר: לא אושר

יעקב אשר: ההסתייגויות הוסרו

יעקב אשר:      אם ככה, נעבור לאישור הצעת החוק: הצעת חוק המקרקעין (תיקון מס' 37 – מנגנון שבת למשאבת מים), התשפ"ג-2023 (פ/379/25) (כ/950), של חבר הכנסת יעקב אשר וחבר הכנסת משה גפני, הכנה לקריאה שנייה ושלישית, עם השינויים שהוקראו על ידי היועץ המשפטי והוספו על ידי היועץ המשפטי במהלך הדיון

יעקב אשר: אושר

יעקב אשר: פה אחד

יעקב אשר:  תודה רבה לכולם, יישר כוח לצוות

יעקב אשר:  הישיבה נעולה